Haridus- ja Teadusministeerium korraldab konkursi HIV ennetuslike noortelt noortele meetodil põhinevate koolitajate koolituste ja ennetusalase teavitamise korraldajate leidmiseks perioodil august 2011 kuni juuni 2012. Toetuse eraldamise eesmärgiks on kaasata ennetustegevusse noori ning suurendada noorte teadlikkust sugulisel teel levivatest haigustest.    Konkursil osalenud pakkujate hulgast valib Haridus- ja Teadusministeerium partnerühingud noortelt noortele koolitajate ettevalmistamiseks ja noorte teavitamiseks ning sõlmib nendega vastavad lepingud.  Taotlusvoorus  osalemise eelduseks on koolituse läbiviija tõendatav pädevus HIV ennetusliku teabe alaste ja seksuaalkasvatuslike koolituste läbiviimiseks.    Haridus- ja Teadusministeerium soovib konkursi tulemusena tagada kõigis maakondades vähemalt järgnevate tegevuste elluviimise:  1) koolitused noortelt noortele koolitajate ettevalmistamiseks:  • koolituse sisu lähtub HIV ennetuse ja tervisekasvatuse põhimõtetest;  • koolitustel osalevad noored vabatahtlikud vanuses 15 - 25  aastat;  • koolituse tulemusena on koolitatud noortel valmidus omandatud teadmisi edasi anda;  • koolitustel käsitletavad teemad lähtuvad noortelt noortele koolitajatele vajalikest põhiteadmistest ja -oskustest, sisaldades mh järgmisi teemasid: tervise ja tervisekäitumise baasteadmised; seksuaaltervise ja -käitumise baasteadmised; HIV-nakkuse ja suguhaiguste olemus ja levikuteed; HIV-nakkuse ja suguhaiguste vältimise viisid; narkomaania seos HIV-nakkuse levikuga; kondoomi kasutamise vajalikkus ja  kasutamise õpetus; aktiivmeetodite kasutamine teadmiste edasi andmiseks; noortelt noortele koolitaja (noore) vastutus ja piirid.    2) noorte teavitamine sugulisel teel levivatest haigustest (eelkõige HIV), korraldades noortele teavitamis- ja ennetusüritusi:  • koolitatud noored korraldavad noortele sobivas keskkonnas ning vormis noorte teadlikkuse suurendamisele suunatud üritusi vm tegevusi maakonna erinevates piirkondades;  • koolitatud noored korraldavad teavitusüritusi riigikoolides;  • kasutatakse erinevaid ennetuse metoodikaid jõudmaks erinevate noorte sihtgruppideni;  • teavitus on eelkõige suunatud 15-20-aastastele noortele.    Noortelt noortele koolitajate ettevalmistamiseks ja teavitamiseks eraldatav toetus maakonniti, arvestatuna lähtuvalt sihtrühma suurusest, on järgmine: